4. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ  Αριθ. 454.0/35/85 της 11/22 Μαρτ. 1985  (ΦΕΚ Β΄ 155) Σύσταση Διοικητικού Συμβουλίου του Προμηθευτικού Οργανισμού Ναυτικού (Π.Ο.Ν.). Έχοντας υπόψη: α)Το άρθρ. 6 του Γενικού Κανονισμού Εκμεταλλεύσεων Εξυπηρετήσεως Προσωπικού Ενόπλων Δυνάμεων, ο οποίος κυρώθηκε με την απόφαση ΥΕΘΑ, Φ. 092.5/1/231730/8.3.1981 (Φ.Ε.Κ. 181/Β/1981). β)Την απόφαση του Υφυπουργού Εθνικής Άμυνας 876.1/5/83/17.4.1983, «Καθορισμός του Προμηθευτικού Οργανισμού Ναυτικού (Π.Ο.Ν.) ως Εκμεταλλεύσεως Εξυπηρετήσεως Προσωπικού» (Φ.Ε.Κ. 267/Β/1983). γ)Την απόφαση του Πρωθυπουργού και Υπουργού Εθνικής Άμυνας Φ.072.2/18/Β3230/7.7.82 «Ανάθεση αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας Παυσανία Ζακολίκο» (Φ.Ε.Κ. 471/Β/1982), αποφασίζουμε: 1.Συνιστούμε Διοικητικό Συμβούλιο του Προμηθευτικού Οργανισμού Ναυτικού (Π.Ο.Ν.), αποτελούμενο από τους εξής: α)Το Διοικητή της Ναυτικής Σχολής Πολέμου (ΝΣΠ), ως Πρόεδρο. β)Το Διευθυντή της Διευθύνσεως και Σταδιοδρομίας (Β3), του Γ.Ε.Ν.  γ)Το Διευθυντή της Διευθύνσεως Εφοδιαμού (ΕΙ), του Γ.Ε.Ν. δ)Το Διευθυντή Κλάδου Ε΄ Αρχηγείου Στόλου (ΑΣ). ε)Το Διευθυντή Κλάδου Ε΄ της Διοικήσεως Διοικητικής Μερίμνης Ναυτικού (ΔΔΜΝ). 2.Καθήκοντα Γραμματέα του Δ.Σ. θα εκτελεί ο Υποδιευθυντής του Π.Ο.Ν. 3.Οι αποφάσεις λαμβάνονται κατά πλειοψηφία και διατυπώνονται στο Πρακτικό. Σε περίπτωση ισοψηφίας υπερισχύει η ψήφος του Προέδρου. Σελ. 214(α) Τεύχος Η12- Σελ. 92 37.Γ .ι.4 Προμηθευτικός Οργανισμός Π.Ν. 